Μητροπόλεως 26-28, (8ος όρ. )

Αθήνα 105 63

Τηλέφωνο: 210 3315621

Φαξ: 210 3315623 – 4

Email: [info@grefis.gr](mailto:info@grefis.gr)

**Mε τον Ολυμπιακό**

**στο ΜΟΝΑΧΟ 4ημ.**

**ΣΤΟΛΙΔΙΑ ΒΑΥΑΡΙΑΣ**

**Ζυρίχη, Λίμνη Κωνσταντία,Λίνταου,Κάστρο Νοισβανστάιν,**

**Γκάρμις Παρτενκίρχεν,Καταρράτες Ρήνου,Μόναχο**

**6/11 - 9/11**

**-Εισιτήρια του Αγώνα εξασφαλισμένα**

**-Επίσημο ταξιδιωτικό γραφείο του Ερασιτέχνη Ολυμπιακού**

**Αναχωρήσεις : 6 Νοεμβρίου ’19**

**1η ημέρα: 6/11 ΑΘΗΝΑ – ΖΥΡΙΧΗ -ΛΙΜΝΗ ΚΩΝΣΤΑΝΤΙΑ-ΛΙΝΤΑΟΥ - ΜΟΝΑΧΟ (Αγώνας Μπάγερν-ΟΛΥΜΠΙΑΚΟΣ)**

**Συγκέντρωση στο αεροδρόμιο Ελ. Βενιζέλος στις 04.30 και αναχώρηση για Ζυρίχη με πτήση της Swiss Air στις 06:20. Άφιξη στο Ζυρίχη στις 08:10 και αναχώρηση για τη Λίμνη της Κωνσταντίας και την πόλη Λίνταου η οποία βρίσκεται στο τριεθνές μεταξύ Γερμανίας, Αυστρίας και Ελβετίας.** **Απέναντι από την πόλη υψώνεται το βουνό [Pfänder](https://el.wikipedia.org/w/index.php?title=Pf%C3%A4nder&action=edit&redlink=1" \o "Pfänder (δεν έχει γραφτεί ακόμα)) της Αυστρίας. Το Λίνταου είναι δημοφιλές για το μεσαιωνικό κέντρο του και την ευχάριστη τοποθεσία του στη λίμνη. Αφού απολαύσουμε με ελεύθερο χρόνο μία βόλτα στο γραφικό κέντρο της πόλης, θα μεταφερθούμε στο Μόναχο και θα τακτοποιηθούμε στο ξενοδοχείο. Ελεύθερος χρόνος για φαγητό και ξεκούραση. Κατόπιν συνεννόησης με τον αρχηγό της εκδρομής, συγκέντρωση στη ρεσεψιόν του ξενοδοχείου και αναχώρηση για το γήπεδο Allianz Arena. Παρακολούθηση του αγώνα Μπάγερν-ΟΛΥΜΠΙΑΚΟΣ, και μετά τη λήξη μεταφορά στο ξενοδοχείο μας και διανυκτέρευση.**

**2η ημέρα: 7/11 ΜΟΝΑΧΟ**

**Πρωινό γεύμα και συγκέντρωση για να πραγματοποιήσουμε την αναλυτική ξενάγηση του Μονάχου. Η γνωριμία μας με την πόλη του Μονάχου θα αρχίσει από το Ολυμπιακό χωριό, θα θαυμάσουμε τα κλασικά κτίρια, τις όμορφες πλατείες και τα γοτθικά μνημεία. Θα περιηγηθούμε στη γοητευτική Μαρίενπλατς με το υπέροχο νεογοτθικό Δημαρχείο, την αυστηρή Μητρόπολη Φράουεν Κίρχε, την μποέμικη συνοικία του Σβάμπιν και το πρωτότυπο Γερμανικό Μουσείο. Ελεύθερος χρόνος στο κέντρο της πόλης για να απολαύσετε τις περίφημες τοπικές μπύρες και τα ψητά εδέσματα σε κάθε όμορφη γωνιά. Επιστροφή στο ξενοδοχείο. Ελεύθερος χρόνος το απόγευμα. Διανυκτέρευση.**

**3η ημέρα: 8/11 ΜΟΝΑΧΟ –ΚΑΣΤΡΟ ΝΟΙΣΒΑΝΣΤΑΙΝ – ΓΚΑΡΜΙΣ & ΠΑΡΤΕΝΚΙΡΧΕΝ**

**Πρωινό και αναχώρηση για μια πανέμορφη εκδρομή στα στολίδια της Βαυαρίας. Πρώτος προορισμός μας , το κάστρο Νοισβανστάιν, το ωραιότερο κάστρο του κόσμου και βρίσκεται πάνω από το χωριό  Hohenschwangau στη νοτιοδυτική Βαυαρία. Δεσπόζει ανάμεσα στις ψηλές κορφές των Άλπεων και είναι πραγματικά σαν να βγήκε από παραμύθι! Το παλάτι- κάστρο του 19ου αιώνα αποτέλεσε έμπνευση για το παλάτι της ωραίας κοιμωμένης στα πάρκα της Disneyland. Εμφανίζεται μάλιστα και σε πολλές ταινίες. Το παλάτι χτίστηκε ως προσωπικό ησυχαστήριο για τον Λουδοβίκο Β' και λέγεται μάλιστα ότι έγινε με δικά του και όχι κρατικά έξοδα.  Άνοιξε για το κοινό μετά το θάνατο του το 1886. Το καλό είναι ότι το φυσικό τοπίο δεν πειράχθηκε καθόλου με αποτέλεσμα τη σημερινή άγρια ομορφιά του. Συνεχίζουμε την εκδρομή μας μέσα από μια μαγική διαδρομή με επόμενο προορισμό τα Γκάρμις & Παρτενκίρχεν. Το Γκάρμις είναι πιο κλασάτο, πιο «ζωηρό» και εκτεταμένο. Το βλέπεις στις βιτρίνες και στο φινετσάτο ντύσιμο των ντόπιων και των επισκεπτών του. Το Πάρτενκιρχεν, από την άλλη, διατηρεί μια πιο ανεπιτήδευτη ατμόσφαιρα αλπικού χωριού, με πιο χαλαρούς ρυθμούς. Επιστροφή στο Μόναχο. Διανυκτέρευση.**

**4η ημέρα: 9/11 ΜΟΝΑΧΟ –ΚΑΤΑΡΡΑΚΤΕΣ ΡΗΝΟΥ – ΖΥΡΙΧΗ - ΑΘΗΝΑ**

**Πρωινό και αναχώρηση για την πόλη Σαφχάουζεν στα σύνορα Ελβετίας-Γερμανίας, για να δούμε τους εντυπωσιακούς καταρράκτες του Ρήνου, ένα τρομερό φυσικό φαινόμενο, μέσα στο καταπράσινο αλπικό τοπίο. Αναχώρηση το απόγευμα για τη Ζυρίχη και άφιξη στο αεροδρόμιο περίπου στις 19.00 και την πτήση της επιστροφής στις 21.10 με άφιξη 00:45 στο αεροδρόμιο της Αθήνας.**

**Τιμή κατ άτομο σε δίκλινο 595€**

**Τιμή σε μονόκλινο 745€**

|  |  |  |  |  |
| --- | --- | --- | --- | --- |
|  | Αθήνα-Ζυρίχη | 6NOV | 06.20-08.10 |  |
|  | Ζυρίχη - Αθήνα | 9NOV | 21.10-00.45 |  |

**Περιλαμβάνονται:**

* Πολυτελές κλιματιζόμενο πούλμαν του γραφείου μας για τις μεταφορές και μετακινήσεις σύμφωνα με το πρόγραμμα.
* Διαμονή σε επιλεγμένο ξενοδοχείο 3\* .
* Πρωινό καθημερινά.
* Εκδρομές, περιηγήσεις, όπως αναφέρονται στο αναλυτικό πρόγραμμα της εκδρομής.
* Έμπειρο Αρχηγό – Συνοδό του γραφείου μας.
* Ασφάλεια αστικής/επαγγελματικής ευθύνης.
* Φ.Π.Α
* Αεροπορικά εισιτήρια με την Swiss Airlines.
* Μία αποσκευή 23 κιλά.
* Μία χειραποσκευή 8 κιλά.
* Φόροι αεροδρομίου και επίναυλοι καυσίμων.

**Δεν περιλαμβάνονται:**

* Είσοδοι σε μουσεία, αρχαιολογικούς χώρους, θεάματα και γενικά όπου απαιτείται.
* Δημοτικοί φόροι ξενοδοχείου.
* Ό,τι ρητά αναφέρεται ως προαιρετικό ή προτεινόμενο.
* Εισιτήρια αγώνα (αναμένεται η ανακοίνωση της τιμής /// πληρώνονται και παραλαμβάνονται πριν την αναχώρηση).

**Σημείωση: Οι εκδρομές, περιηγήσεις είναι ενδεικτικές και μπορεί να αλλάξει η σειρά που θα πραγματοποιηθούν.**